ΠΕΡΙΕΧΟΜΕΝΑ
ΑΠΟΦΑΣΕΙΣ
Καθιέρωση απογευματινής υπερωριακής εργασίας καθ’ υπέρβαση του υποχρεωτικού ωραρίου
κατά το Α’ Εξάμηνο του έτους 2025 στον Προϊστάμενο και στους υπηρετούντες υπαλλήλους της
Διεύθυνσης Διοικητικού - Οικονομικού, του Τμήματος Οικονομικής Διαχείρισης και του Γραφείου
Προϋπολογισμού και Δημοσιονομικών Αναφορών της Περιφερειακής Ενότητας Ζακύνθου της
Περιφέρειας Ιονίων Νήσων.
Επικαιροποίηση του Κανονισμού Διδακτορικών
Σπουδών του Τμήματος Ιστορίας, Αρχαιολογίας
και Κοινωνικής Ανθρωπολογίας της Σχολής Ανθρωπιστικών και Κοινωνικών Επιστημών του Πα-
νεπιστημίου Θεσσαλίας.
ΑΠΟΦΑΣΕΙΣ
Αριθμ. oικ.30813/5485
(1)
Καθιέρωση απογευματινής υπερωριακής εργασίας καθ’ υπέρβαση του υποχρεωτικού ωραρίου
κατά το Α’ Εξάμηνο του έτους 2025 στον Προϊστάμενο και στους υπηρετούντες υπαλλήλους της
Διεύθυνσης Διοικητικού - Οικονομικού, του Τμήματος Οικονομικής Διαχείρισης και του Γραφεί-
ου Προϋπολογισμού και Δημοσιονομικών Αναφορών της Περιφερειακής Ενότητας Ζακύνθου
της Περιφέρειας Ιονίων Νήσων.
Ο ΕΚΤΕΛΕΣΤΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ
ΙΟΝΙΩΝ ΝΗΣΩΝ
Έχοντας υπόψη:
1. Τον ν. 3852/2010 «Νέα Αρχιτεκτονική της Αυτοδιοίκησης και της Αποκεντρωμένης Διοίκησης-Πρόγραμμα
Καλλικράτης» (Α’ 87).
2. Το π.δ. 147/2010 «Οργανισμός της Περιφέρειας
Ιονίων Νήσων» (Α’ 240), όπως τροποποιήθηκε και συμπληρώθηκε με την υπ’ αρ. 276433/10-11-2017 (Β’ 4083)
απόφαση του Συντονιστή Αποκεντρωμένης Διοίκησης
Πελοποννήσου, Δυτικής Ελλάδας και Ιονίου.
3. Το άρθρο 6 του ν. 3833/2010 «Προστασία της Εθνικής Οικονομίας - Επείγοντα μέτρα για την αντιμετώπιση
της δημοσιονομικής κρίσης», όπως αντικαταστάθηκε με
την παρ. 1 του άρθρου 38 του ν. 3986/2011 «Επείγοντα
μέτρα εφαρμογής μεσοπρόθεσμου πλαισίου δημοσιονομικής στρατηγικής 2012-2015» (Α’ 152).
4. Το άρθρο 20 του ν. 4354/2015 «Διαχείριση των μη
εξυπηρετούμενων δανείων, μισθολογικές ρυθμίσεις και
άλλες επείγουσες διατάξεις εφαρμογής της συμφωνίας
δημοσιονομικών στόχων και διαρθρωτικών μεταρρυθμίσεων» (Α’ 176).
5. Την υπό στοιχεία 2/31029/ΔΕΠ/06-05-2016 εγκύκλιο
της Διεύθυνσης Εισοδηματικής Πολιτικής του Υπουργείου Οικονομικών, αναφορικά με την παροχή οδηγιών
για την εφαρμογή των διατάξεων του Κεφαλαίου Β’ του
ν. 4354/2015.
6. Την υπ’ αρ. 2/1757/0026-10-01-2017 (Β’ 17) απόφαση
του Αναπληρωτή Υπουργού Οικονομικών.
7. Την υπ’ αρ. οικ. 390/183/3-1-2024 (ΑΔΑ: Ψ0Π07ΛΕΔΨΚ) απόφαση διορισμού Εκτελεστικού Γραμματέα στην
Περιφέρεια Ιονίων Νήσων.
8. Την υπ’ αρ. οικ. 4622/2182/17-1-2024 (Β’ 449) απόφαση μεταβίβασης αρμοδιοτήτων στον Αναπληρωτή
Περιφερειάρχη, στους Χωρικούς και Θεματικούς Αντιπεριφερειάρχες και στον Εκτελεστικό Γραμματέα της
Περιφέρειας Ιονίων Νήσων.
9. Τις έκτακτες υπηρεσιακές, εποχικές και επείγουσες
ανάγκες και τις αυξημένες υποχρεώσεις, οι οποίες θα
προκύψουν κατά το Α’ εξάμηνο έτους 2025, για την Διεύθυνση Διοικητικού - Οικονομικού, το Τμήμα Οικονο-
μικής Διαχείρισης και το Γραφείο Προϋπολογισμού και
Δημοσιονομικών Αναφορών της Περιφερειακής Ενότητας Ζακύνθου, οι οποίες δεν θα αρκούν να εκτελεστούν
κατά τη διάρκεια απασχόλησης του προσωπικού εντός
ωραρίου εργασίας, αλλά θα απαιτηθεί και εκτός ωραρίου
υπερωριακή (απογευματινή) εργασία, και συγκεκριμένα:
α) Αυξημένες υποχρεώσεις στο Τμήμα Διοίκησης, Ανθρωπίνων Πόρων και Μισθοδοσίας, που αφορούν σε:
διορισμούς μονίμου προσωπικού από την υπό στοιχεία
3ΓΒ/2023 προκήρυξη του Α.Σ.Ε.Π., αποσπάσεις στα γραφεία των Αντιπεριφερειαρχών, ολοκλήρωση του Β’ κύ-
κλου κινητικότητας 2024 και έναρξη νέου Α’ κύκλου κινητικότητας 2025, εφαρμογή και παρακολούθηση του
ηλεκτρονικού συστήματος ωρομέτρησης, ενέργειες που
ΕΦΗΜΕΡΙΔΑ
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ
E
11 Απριλίου 2025
ΤΕΥΧΟΣ  ΔΕΥΤΕΡΟ
Αρ. Φύλλου 1798
11.04.2025 20:02:37
ΨΗΦΙΑΚΑ
ΥΠΟΓΕΓΡΑΜΜΕΝΟ
ΑΠΟ
VARVARA ZACHARAKI
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1798/11.04.2025
απαιτούνται να γίνουν από τις Διευθύνσεις Διοικητικού
σχετικά με την αξιολόγηση του προσωπικού στα διάφορα στάδια, επικείμενες συνταξιοδοτήσεις προσωπι-
κού, πρόσληψη δακοκτόνου και εργατοτεχνιτών παγίως
κάθε έτος, καταχώριση καταστάσεων υπόχρεων Πόθεν
Έσχες/ΔΠΚ 2025, παρακολούθηση και συντονισμός των
δικαστικών εκκρεμοτήτων της Π.Ε. Ζακύνθου με αρκετές
ανοιχτές υποθέσεις και δικασίμους το επόμενο χρονικό
διάστημα και γενικώς πολλές συσσωρευμένες τρέχουσες
υποχρεώσεις του Τμήματος λόγω του μεγάλου εύρους
του αντικειμένου του, που αδυνατούν να καλυφθούν
λόγω της υποστελέχωσης χωρίς υπερωριακή εργασία.
Ειδικά για το γραφείο μισθοδοσίας: Σύνταξη ΔΑΥΚ
για τους υπό συνταξιοδότηση υπαλλήλους και επιπλέον εργασία για σύνταξη μισθοδοτικών καταστάσεων για
το προσλαμβανόμενο έκτακτο προσωπικό, καθώς και
σύνταξη πινάκων ασφαλιστικών εισφορών σε υπό συνταξιοδότηση υπαλλήλους νυν και πρώην υπαλλήλους
της Π.Ε. Ζακύνθου, μεταβολές των ΑΠΔ των Πολιτικών
Μηχανικών λόγω αλλαγής τρόπου υπολογισμού κράτησης επικουρικής και πρόνοιας.
β) Αυξημένες υποχρεώσεις στο Τμήμα Κεντρικής Γραμματείας λόγω πρωτοκόλλησης εγγράφων όλων των Δι-
ευθύνσεων και Τμημάτων της Περιφερειακής Ενότητας
Ζακύνθου πλην της Διεύθυνσης Μεταφορών, επικύρωσης, διεκπεραίωσης αντιγράφων και φωτοαντιγράφων,
καθώς και του αντικειμένου που αφορά στο Γραφείο
κίνησης και συντήρησης οχημάτων λόγω ρύθμισης και
συντονισμού της κίνησης, διάθεσης, της τακτικής συντήρησης και της επισκευής των επιβατικών αυτοκινήτων
της Περιφερειακής Ενότητας, σε συντονισμό με την αρμόδια Επιτροπή παροχής εντολών εκτέλεσης εργασιών,
παραλαβής εργασιών, προμηθειών και ελέγχου πάσης
φύσεως ανταλλακτικών οχημάτων, καθώς οι μετακινήσεις των οχημάτων είναι αυξημένες λόγω των ελέγχων.
γ) Αυξημένες υπηρεσιακές υποχρεώσεις στο Τμήμα
Προμηθειών μετά την σύνταξη και έγκριση του Προγράμματος Προμηθειών 2025, όπου θα πρέπει να υλο-
ποιηθούν όσα αναφέρονται σε αυτό.
Συγκεκριμένα υπάρχουν αυξημένες υπηρεσιακές
υποχρεώσεις στο Τμήμα Προμηθειών λόγω διενέργειας
διαγωνιστικών διαδικασιών έτους 2025 για την κάλυψη
λειτουργικών αναγκών της Π.Ε. Ζακύνθου. Έχουν ήδη
προγραμματιστεί και βρίσκονται στο στάδιο τεκμηρίωσης οι δαπάνες που βρίσκονται στο πρόγραμμα προμη-
θειών με προτεραιότητα την προμήθεια γραφικής ύλης,
ειδών καθαριότητας, καυσίμων, φύλαξης παλαιού νοσοκομείου, αναγόμωσης πυροσβεστήρων, συντήρηση και
καθαρισμός κλιματιστικών μονάδων, προμήθεια ειδών
ένδυσης και υπόδησης για τους υπαλλήλους της Π.Ε.
Ζακύνθου (όπου απαιτείται), προμήθεια επίπλων και
ηλεκτρονικών υπολογιστών και η αναγκαιότητα προγραμματισμού εκποίησης πάνω από 2,5 τόνους κομμένες
πινακίδες που βρίσκονται στις εγκαταστάσεις του Τμήματος Αδειών Κυκλοφορίας στο Καλαμάκι.
Η υλοποίηση του προγράμματος Δακοκτονίας 2025
της Διεύθυνσης Αγροτικής Ανάπτυξης και η προκήρυξη
των διαγωνιστικών διαδικασιών για τα προγράμματα
Μυοκτονίας και Εντομοκτονίας 2025 της Διεύθυνσης
Υγείας έχουν ήδη προγραμματιστεί και θα πρέπει άμεσα
να εφαρμοστούν στους επόμενους μήνες για την διασφάλιση της δημόσιας υγείας.
Η Χορήγηση Μέσων Ατομικής Προστασίας των υπαλλήλων της Περιφερειακής Ενότητας Ζακύνθου, η οποία
δεν πραγματοποιήθηκε το προηγούμενο έτος και η καταγραφή των υπαλλήλων κατά περίπτωση, με τις απα-
ραίτητες ποσότητες που είναι απαραίτητες και τα μεγέθη
(αν η προμήθεια αφορά ένδυση και υπόδηση απαιτούν
επιπλέον χρόνο εργασίας από την υπηρεσία).
Επιτακτική ανάγκη αποτελεί η υλοποίηση της διακήρυξης για την μίσθωση ακινήτου στέγασης Δευτεροβάθ-
μιας Εκπαίδευσης Νομού Ζακύνθου, καθώς ο ιδιοκτήτης
επιθυμεί την απομάκρυνση της υπηρεσίας και έχει προβεί σε αγωγή ενώπιον του Μονομελούς Πρωτοδικείου
Ζακύνθου, η οποία θα εκδικαστεί τον Απρίλιο και πρέπει
άμεσα να ολοκληρωθεί η μεταστέγαση της υπηρεσίας.
Επίσης θα πρέπει να υπολογισθεί το κόστος και η σύνταξη εισήγησης προς την Περιφερειακή Επιτροπή για
την αναπροσαρμογή μισθωμάτων, μετά από αίτηση των
ενδιαφερομένων, που έχει κατατεθεί στην υπηρεσία, για
τα μισθωμένα κτίρια του Τμήματος Κτηνιατρικής και του
Τμήματος Δια Βίου Μάθησης.
Η συνέχιση της Εφαρμογής του Δυναμικού Συστήματος Αγορών για την μεταφορά μαθητών Πρωτοβάθμιας
και Δευτεροβάθμιας Εκπαίδευσης Π.Ε. Ζακύνθου για τα
έτη 2024-2025 και τα έτη 2025-2026 στα πλαίσια του
ΔΣΑ μεταφοράς μαθητών Π.Ε. Ζακύνθου 2023-2026, καθώς έχουν προκύψει άγονα δρομολόγια Πρωτοβάθμιας
Εκπαίδευσης, έκτακτη κάλυψη των δρομολογίων μεταφοράς μαθητών 2ου Δημοτικού Σχολείου λόγω μεταστέ-
γασης του και κάλυψης του Προγράμματος Κολύμβησης
μαθητών Πρωτοβάθμιας Εκπαίδευσης.
Επίσης ο φόρτος εργασίας είναι αυξημένος, καθώς η
υπηρεσία σε όλη την διάρκεια του έτους και ιδιαίτερα
κατά τους καλοκαιρινούς μήνες έχει την ευθύνη της
υλοποίησης των πολιτιστικών εκδηλώσεων που έχουν
προγραμματιστεί από το Τμήμα Πολιτισμού.
Η υπηρεσία μας επίσης θα πρέπει να πραγματοποιήσει
τα κάτωθι:
- Αποστολή απολογιστικών στοιχείων προς το Ελεγκτικό Συνέδριο κ.λπ.
- Απογραφή των περιουσιακών στοιχείων της Π.Ε. Ζακύνθου.
- Σύνταξη των τακτικών εισηγήσεων προς την Περιφερειακή Επιτροπή και έκδοση αποφάσεων ανάθεσης
λειτουργικών δαπανών και πολιτιστικών δράσεων.
- Συγκέντρωση και επεξεργασία των αναγκαίων στοιχείων, που αφορούν στην κατάρτιση, τροποποίηση και
παρακολούθηση εκτέλεσης του προϋπολογισμού της
Περιφερειακής Ενότητας, καθώς και κατάρτιση των σχεδίων αποφάσεων ανάληψης υποχρέωσης.
- Έλεγχος νομιμότητας και κανονικότητας, καθώς και
εκκαθάριση των δαπανών με βάση τα νόμιμα δικαιολογητικά αυτών, καθώς και έλεγχος, εκκαθάριση και τακτο-
ποίηση των χρηματικών ενταλμάτων προπληρωμής της
Π.Ε. Ζακύνθου.
δ) Αυξημένες υποχρεώσεις του Τμήματος Ταμειακής
Υπηρεσίας λόγω εξόφλησης των Χρηματικών ΕνταλμάΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1798/11.04.2025
των Πληρωμής για κάθε είδους δαπάνη, με την παραγωγή ηλεκτρονικών εντολών μεταφοράς και πίστωσης
λογαριασμών των δικαιούχων στα Πιστωτικά Ιδρύματα,
ανέβασμα των αρχείων μισθοδοσίας και λοιπών αμοιβών στην ΕΑΠ και αρχειοθέτηση των δικαιολογητικών,
αποφάσεων και εγγράφων της υπηρεσίας, αποστολή
στατιστικών στοιχείων, συμφωνία Τραπεζικών Λογαριασμών με το διπλογραφικό σύστημα, καταγραφή εσόδων,
εξόφληση ενταλμάτων και απόδοση κρατήσεων.
ε) Έκτακτες υπηρεσιακές ανάγκες του Τμήματος Οικονομικής Διαχείρισης που θα προκύψουν κατά το Α’
Εξάμηνο του έτους 2025, και συγκεκριμένα εργασίες που
αφορούν: 1) Τον έλεγχο και παρακολούθηση του Μητρώου Δεσμεύσεων και των Ληξιπρόθεσμων Υποχρεώσεων
της Π.Ε. Ζακύνθου, 2) αρχειοθέτηση των Χρηματικών
Ενταλμάτων Πληρωμής, αποφάσεων και εγγράφων της
υπηρεσίας, 3) τακτοποίηση αποδόσεων χρηματικών
ενταλμάτων προπληρωμής, 4) τις διαδικασίες σύνταξης
εγγράφων - εκθέσεων αντιρρήσεων για τις μη νόμιμες
και μη κανονικές δαπάνες, 5) την συγκέντρωση δικαιολογητικών και αποστολή φακέλων στο Γενικό Λογιστήριο
του Κράτους και στον Επίτροπο του Ελεγκτικού Συνεδρίου και 6) την έγκαιρη έκδοση χρηματικών ενταλμάτων
πληρωμής στις προβλεπόμενες από το νόμο προθεσμίες.
στ) Αυξημένες υπηρεσιακές ανάγκες του Γραφείου
Προϋπολογισμού και Δημοσιονομικών Αναφορών της
Π.Ε. Ζακύνθου που θα προκύψουν, κατά τους μήνες Μάρτιο, Απρίλιο, Μάιο και Ιούνιο του έτους 2025, οι οποίες
δε θα μπορέσουν να εκτελεστούν κατά τη διάρκεια απασχόλησης του προσωπικού εντός ωραρίου εργασίας, και
συγκεκριμένα:
Συγκέντρωση και επεξεργασία των αναγκαίων στοιχείων που αφορούν στην παρακολούθηση εκτέλεσης και
τροποποίηση του προϋπολογισμού οικονομικού έτους
2025 της Περιφερειακής Ενότητας, καθώς και κατάρτιση
των σχεδίων αποφάσεων ανάληψης υποχρέωσης που θα
προκύψουν από της αυξημένες υπηρεσιακές ανάγκες
των επιμέρους τμημάτων των Διευθύνσεων της Περιφερειακής Ενότητας Ζακύνθου. Έλεγχος και διαχείριση
υπολοίπων των αποφάσεων ανάληψης υποχρεώσεων με
την έκδοση ανακλήσεων και συμπληρωματικών δεσμεύσεων. Συγκέντρωση και επεξεργασία των αναγκαίων
στοιχείων που αφορούν στην κατάρτιση, τροποποίηση
και παρακολούθηση εκτέλεσης του προϋπολογισμού
της Περιφερειακής Ενότητας, καθώς και κατάρτιση των
σχεδίων αποφάσεων ανάληψης υποχρέωσης. Προετοιμασία της της Περιφερειακής Ενότητας Ζακύνθου για
την εφαρμογή της Λογιστικής μεταρρύθμισης και την
ομαλή μετάβαση στα νέα Λογιστικά Πρότυπα.
10. Το γεγονός ότι υπάρχει έλλειψη προσωπικού στα
Τμήματα της Διεύθυνσης Διοικητικού - Οικονομικού
καθώς και ότι κάποιοι υπάλληλοι της Διεύθυνσης Διοικητικού Οικονομικού απασχολούνται με παράλληλα κα-
θήκοντα στο Τμήμα Πολιτικής Προστασίας και συνεπώς
για όλους τους ανωτέρω λόγους κρίνεται αναγκαία η
παροχή υπερωριακής (απογευματινής) εργασίας.
11. Το γεγονός ότι προκαλείται δαπάνη σε βάρος
του προϋπολογισμού της Π.Ε. Ζακύνθου, οικονομικού
έτους 2025, ποσού 8.750,40€ στον ΕΦ 03.073 και ΚΑΕ:
0511.00.001, το οποίο εγκρίθηκε με την υπ’ αρ. 202-13/
11-3-2025 απόφαση της Περιφερειακής Επιτροπής της
Περιφέρειας Ιονίων Νήσων και έχει εκδοθεί η υπ’ αρ.
23087/4040/14-3-2025 (ΑΔΑ: ΨΛΜΘ7ΛΕ-9ΓΛ) απόφαση
ανάληψης υποχρέωσης της Διεύθυνσης Οικονομικού της
Περιφέρειας Ιονίων Νήσων
12. Το γεγονός ότι οι διατάξεις της παρούσας δεν αφορούν σε διοικητική διαδικασία για την οποία υπάρχει
υποχρέωση καταχώρησης στο ΕΜΔΔ-ΜΙΤΟΣ, αποφασίζουμε:
1. Εγκρίνουμε την καθιέρωση με αμοιβή υπερωριακής
εργασίας (απογευματινής), καθ’ υπέρβαση της υποχρεωτικής, για τον Προϊστάμενο της Διεύθυνσης Διοικη-
τικού - Οικονομικού και το προσωπικό που υπηρετεί
στη Διεύθυνση Διοικητικού - Οικονομικού , καθώς και
στο Τμήμα Οικονομικής Διαχείρισης και στο Γραφείο
Προϋπολογισμού και Δημοσιονομικών Αναφορών της
Περιφερειακής Ενότητας Ζακύνθου της Περιφέρειας
Ιονίων Νήσων, σύνολο δεκατριών (13) ατόμων, για την
κάλυψη εποχικών και έκτακτων αναγκών που θα προκύψουν κατά το Α’ εξάμηνο του έτους 2025, δεδομένου ότι
παρουσιάζονται ειδικές έκτακτες και εξαιρετικές υπηρεσιακές ανάγκες. Ώρες υπερωριακής απασχόλησης μέχρι
εκατόν είκοσι (120) ανά άτομο. Η εκτιμώμενη δαπάνη για
τις ως άνω υπερωρίες ανέρχεται στο ύψος των 8.750,40 €.
2. Η διαπίστωση της ανάγκης για υπερωριακή απασχόληση και η συγκρότηση του συνεργείου θα καθο-
ρίζεται με απόφαση του Εκτελεστικού Γραμματέα Περιφέρειας Ιονίων Νήσων, σύμφωνα με την υπ’ αρ. οικ.
4622/2182/17-1-2024 (Β’ 449) απόφαση του Περιφερειάρχη της Περιφέρειας Ιονίων Νήσων.
Η απόφαση αυτή να δημοσιευθεί στην Εφημερίδα της
Κυβερνήσεως.
Ζάκυνθος, 4 Απριλίου 2025
Ο Εκτελεστικός Γραμματέας
ΙΩΑΝΝΗΣ ΤΡΙΑΝΤΑΦΥΛΛΟΥΔΗΣ
Ι
Αριθμ. 10385/25/ΓΠ
(2)
Επικαιροποίηση του Κανονισμού Διδακτορικών
Σπουδών του Τμήματος Ιστορίας, Αρχαιολογίας
και Κοινωνικής Ανθρωπολογίας της Σχολής Ανθρωπιστικών και Κοινωνικών Επιστημών του Πα-
νεπιστημίου Θεσσαλίας.
Η ΣΥΓΚΛΗΤΟΣ
ΤΟΥ ΠΑΝΕΠΙΣΤΗΜΙΟΥ ΘΕΣΣΑΛΙΑΣ
Έχοντας υπόψη:
1. Τον ν. 4957/2022 «Νέοι Ορίζοντες στα Ανώτατα
Εκπαιδευτικά Ιδρύματα: Ενίσχυση της ποιότητας, της
λειτουργικότητας και της σύνδεσης των Α.Ε.Ι. με την κοινωνία και λοιπές διατάξεις» (Α’ 141), και συγκεκριμένα
τα άρθρα 90-97.
2. Την υπό στοιχεία 135557/Ζ1/1-11-2022 εγκύκλιο του
Υπουργείου Παιδείας και Θρησκευμάτων «Εφαρμογή
των διατάξεων του ν. 4957/2022 «Νέοι ορίζοντες στα
Ανώτατα Εκπαιδευτικά Ιδρύματα: Ενίσχυση της ποιότηΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1798/11.04.2025
τας, της λειτουργικότητας και της σύνδεσης των ΑΕΙ με
την κοινωνία και λοιπές διατάξεις» (Α’ 141) για την οργάνωση και λειτουργία προγραμμάτων μεταπτυχιακών
σπουδών και λοιπά θέματα».
3. Το άρθρο 34 του ν. 5128/2024 (Α’ 118).
4. Τον ν. 4386/2016 «Ρυθμίσεις για την έρευνα και άλλες διατάξεις» (Α’ 83).
4. Την υπ’ αρ. 1569/21-3-2023 κοινή υπουργική απόφαση «Καθορισμός ειδικών ζητημάτων που αφορούν στην
εκπόνηση Βιομηχανικών Διδακτορικών και τη χρηματοδότησή τους από πόρους του Ταμείου Ανάκαμψης και
Ανθεκτικότητας» (Β’ 1827).
5. Τον ν. 4310/2014 «Έρευνα, Τεχνολογική Ανάπτυξη
και Καινοτομία και άλλες διατάξεις» (Α’ 258).
6. Τον ν. 4589/2019 «Συνέργειες Εθνικού και Καποδιστριακού Πανεπιστημίου Αθηνών, Γεωπονικού Πανεπι-
στημίου Αθηνών, Πανεπιστημίου Θεσσαλίας με τα Τ.Ε.Ι.
Θεσσαλίας και Στερεάς Ελλάδας, Παλλημνιακό Ταμείο
και άλλες διατάξεις» (Α’ 13).
7. Την υπό στοιχεία 2849/18/ΓΠ/21-02-2018 (Β’ 767)
απόφαση της Συγκλήτου του Πανεπιστημίου Θεσσαλίας. με την οποία εγκρίθηκε ο Κανονισμός Διδακτορικών
Σπουδών του Τμήματος Ιστορίας, Αρχαιολογίας και Κοινωνικής Ανθρωπολογίας.
8. Την υπό στοιχεία 3947/21/ΓΠ/04-03-2021 (Β’ 1093)
απόφαση της Συγκλήτου με την οποία τροποποιήθηκε ο Κανονισμός Διδακτορικών Σπουδών του εν λόγω
Τμήματος.
9. Την υπό στοιχεία 5913/24/ΓΠ/2024 (ΦΕΚ 2144) απόφαση της Συγκλήτου του Πανεπιστημίου Θεσσαλίας με
την οποία εγκρίθηκε ο Κανονισμός Μεταπτυχιακών και
Διδακτορικών Σπουδών του Πανεπιστημίου Θεσσαλίας.
10. Το υπό στοιχεία 3548/25/ΓΠ/05-02-2025) έγγραφο
του Τμήματος Ιστορίας, Αρχαιολογίας και Κοινωνικής Ανθρωπολογίας, με το οποίο διαβίβασε την απόφαση της
12ης/29-01-2025 συνεδρίασης της Συνέλευσής του, που
αφορά στην επικαιροποίηση του Κανονισμού Διδακτορικών Σπουδών σύμφωνα με τις διατάξεις του ν. 4957/2022
και του Κανονισμού Μεταπτυχιακών και Διδακτορικών
σπουδών του Πανεπιστημίου Θεσσαλίας.
11. Το γεγονός ότι οι διατάξεις της παρούσας απόφασης δεν αφορούν σε διοικητική διαδικασία για την οποία
υπάρχει υποχρέωση καταχώρισης στο ΕΜΔΔ - ΜΙΤΟΣ.
12. Το γεγονός ότι από τις διατάξεις της απόφασης
αυτής δεν προκαλείται δαπάνη σε βάρος του Προϋπολογισμού του Ιδρύματος, αποφασίζει:
Την επικαιροποίηση του Κανονισμού Διδακτορικών
Σπουδών του Τμήματος Ιστορίας, Αρχαιολογίας και Κοινωνικής Ανθρωπολογίας του Πανεπιστημίου Θεσσαλίας,
ως ακολούθως:
Άρθρο 1
Σκοπός
Ο τρίτος κύκλος σπουδών του Τμήματος Ιστορίας, Αρχαιολογίας και Κοινωνικής Ανθρωπολογίας περιλαμβάνει
την εκπόνηση Διδακτορικής Διατριβής και ολοκληρώνεται με την απονομή διδακτορικού τίτλου. Αποσκοπεί
στην προαγωγή της πρωτότυπης και καινοτόμου επιστημονικής έρευνας και στη δημιουργία επιστημόνων
ικανών να συμβάλλουν στην εξέλιξη της γνώσης σε
αντικείμενα που θεραπεύει το Τμήμα, ώστε να είναι σε
θέση να στελεχώσουν πανεπιστήμια, ερευνητικά κέντρα,
επιχειρήσεις και οργανισμούς ιδιωτικού και δημόσιου
τομέα στην Ελλάδα και διεθνώς.
Άρθρο 2
Οργάνωση - Νομικό Πλαίσιο
Το Πρόγραμμα Διδακτορικών Σπουδών του Τμήματος
Ιστορίας, Αρχαιολογίας και Κοινωνικής Ανθρωπολογίας
οργανώνεται και λειτουργεί σύμφωνα με την ισχύουσα νομοθεσία, τον Κανονισμό Μεταπτυχιακών και Διδακτορικών
Σπουδών του Πανεπιστημίου Θεσσαλίας, καθώς και τις διατάξεις του παρόντος κανονισμού. Η επιτυχής ολοκλήρω-
ση των διδακτορικών σπουδών οδηγεί σε τίτλο σπουδών
επιπέδου οκτώ (8) του Εθνικού και Ευρωπαϊκού Πλαισίου
Προσόντων, σύμφωνα με το άρθρο 47 του ν. 4763/2020.
Άρθρο 3
Όργανα Διοίκησης
Αρμόδια όργανα για τη λειτουργία του Προγράμματος
Διδακτορικών Σπουδών, είναι η Σύγκλητος του Πανεπιστημίου Θεσσαλίας και η Συνέλευση του Τμήματος Ιστορίας,
Αρχαιολογίας και Κοινωνικής Ανθρωπολογίας, ενώ υποστηρίζεται γραμματειακά και διοικητικά από τη Γραμματεία του
Τμήματος Ιστορίας, Αρχαιολογίας και Κοινωνικής Ανθρωπολογίας, η οποία, μεταξύ άλλων, έχει την ευθύνη για τη
διαδικασία εισαγωγής, τις εγγραφές, την τήρηση αρχείου.
Άρθρο 4
Προϋποθέσεις και Κριτήρια Εισαγωγής
στο Πρόγραμμα Διδακτορικών Σπουδών
4.1. Δικαίωμα υποβολής αίτησης για εκπόνηση διδακτορικής διατριβής στο Τμήμα έχουν όσοι πληρούν τις
κάτωθι βασικές προϋποθέσεις:
- Είναι κάτοχοι Διπλώματος Μεταπτυχιακών Σπουδών
(Δ.Μ.Σ.) Α.Ε.Ι. της ημεδαπής ή αναγνωρισμένου ως ισότιμου της αλλοδαπής ή
- Είναι απόφοιτοι προπτυχιακού προγράμματος σπουδών Α.Ε.Ι., κατ’ ελάχιστον πενταετούς διάρκειας, που
αντιστοιχεί σε τριακόσιες (300) πιστωτικές μονάδες του
Ευρωπαϊκού Συστήματος Μεταφοράς και Συσσώρευσης
Ακαδημαϊκών Μονάδων (ECTS).
4.2. Ειδικότερα, απόφοιτοι προπτυχιακού προγράμματος σπουδών Α.Ε.Ι., κατ’ ελάχιστον πενταετούς διάρ-
κειας, που αντιστοιχεί σε τριακόσιες (300) πιστωτικές
μονάδες του Ευρωπαϊκού Συστήματος Μεταφοράς και
Συσσώρευσης Ακαδημαϊκών Μονάδων (ECTS), γίνονται
δεκτοί εφόσον μέρος των προπτυχιακών σπουδών τουτης εμπίπτει στο γνωστικό αντικείμενο, στο οποίο επιθυ-
μούν να εκπονήσουν διδακτορική διατριβή.
Στην περίπτωση αυτή ορίζονται από τη Συνέλευση
τρία μέλη Δ.Ε.Π. που υποβάλλουν τρία εισηγητικά σημειώματα, με τα οποία γνωματεύουν τεκμηριωμένα αν
μέρος των σπουδών αποτελούν ικανή γνώση στο αντικείμενο εκπόνησης της διδακτορικής διατριβής.
Η απόφαση της Συνέλευσης λαμβάνεται με ειδική
πλειοψηφία δύο τρίτων επί του συνόλου των μελών της.
4.3. Οι Έλληνες πτυχιούχοι πρέπει να γνωρίζουν επαρκώς τουλάχιστον την αγγλική, οι δε αλλοδαποί επαρκώς
την ελληνική. Η γνώση άλλων διεθνών γλωσσών μπορεί
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1798/11.04.2025
να κριθεί ότι επιβάλλεται από τη φύση του θέματος της
διατριβής.
4.4. Γλώσσα εκπόνησης της διατριβής είναι η ελληνική
ή άλλη μετά από εισήγηση του επιβλέποντα και σύμφωνη γνώμη της Συνέλευσης του Τμήματος.
4.5. H επιλογή των υποψηφίων διδακτόρων γίνεται με
την συνεκτίμηση των παραπάνω βασικών κριτηρίων καθώς και συμπληρωματικών κριτηρίων κατά περίπτωση.
Άρθρο 5
Διαδικασία εισαγωγής Υποψήφιων Διδακτόρων
5.1. Οι ενδιαφερόμενοι μπορούν να υποβάλλουν αίτηση στη Γραμματεία του Τμήματος σε δύο περιόδους
κατά τη διάρκεια του ακαδημαϊκού έτους και ειδικότερα
στις παρακάτω ημερομηνίες: 1-31/9 και 1-28/2, ή μετά
τη δημοσίευση σχετικής προκήρυξης ή πρόσκλησης εκδήλωσης ενδιαφέροντος για εκπόνηση διδακτορικής
διατριβής σε ορισμένα θεματικά πεδία. Οι διαδικασίες
και τα ειδικά κριτήρια αξιολόγησης της αίτησης προβλέπονται στη σχετική προκήρυξη.
5.2. Οι υποψήφιοι υποβάλλουν στις παραπάνω ημερομηνίες αίτηση στη Γραμματεία του Τμήματος, στην οποία
αναγράφεται ο προτεινόμενος τίτλος, η προτεινόμενη
γλώσσα συγγραφής- η οποία μπορεί να είναι διάφορη
της ελληνικής, καθώς και ο προτεινόμενος ως επιβλέπων
της Διδακτορικής Διατριβής.
5.3. Η αίτηση συνοδεύεται από τα παρακάτω δικαιολογητικά:
α) Αντίγραφο πτυχίου και αναλυτική βαθμολογία προπτυχιακών σπουδών από ΑΕΙ της ημεδαπής ή αναγνω-
ρισμένου ως ισότιμου της αλλοδαπής.
β) Αντίγραφο Διπλώματος Μεταπτυχιακών Σπουδών (της ημεδαπής ή αναγνωρισμένου ως ισότιμου
της αλλοδαπής), καθώς και την αντίστοιχη αναλυτική
βαθμολογία.
γ) Αναλυτικό βιογραφικό σημείωμα.
δ) Προσχέδιο διδακτορικής διατριβής που συνυπογράφεται από τον αιτούντα και τον προτεινόμενο ως επι-
βλέποντα. Το προσχέδιο πρέπει να συμπεριλαμβάνει το
θέμα, την προβληματική, τους επιδιωκόμενους ερευνητικούς στόχους της διατριβής και τη βασική βιβλιογραφία
που αφορά τη θεματική και το ζήτημα.
ε) Πιστοποιητικά επαρκούς γνώσης ξένων γλωσσών
εκτός της Αγγλικής (αν υπάρχουν).
στ) Αντίγραφα επιστημονικών δημοσιεύσεων (αν
υπάρχουν).
ζ) Δύο τουλάχιστον συστατικές επιστολές.
Την αίτηση μπορεί να συνοδεύει επικουρικά οποιοδήποτε άλλο στοιχείο επιστημονικού χαρακτήρα, που
δύναται να συντελέσει στην εκτίμηση της επιστημονικής
επάρκειας του υποψηφίου και της ικανότητάς του να
προσεγγίσει ένα επιστημονικό ζήτημα και να ολοκληρώσει μια διδακτορική διατριβή υψηλών προδιαγραφών.
Άρθρο 6
Διαδικασία επιλογής υποψήφιων διδακτόρων
6.1. Η Γραμματεία του Τμήματος ελέγχει την τυπικότητα των αιτήσεων και των δικαιολογητικών σύμφωνα
με την ισχύουσα νομοθεσία και τον παρόντα κανονισμό
και κατόπιν διαβιβάζει τις αιτήσεις και τα συνημμένα
δικαιολογητικά στη Συνέλευση του Τμήματος.
6.2. Η Συνέλευση του Τμήματος, αφού λάβει υπόψη τις
αιτήσεις που έχουν υποβληθεί ορίζει μία τριμελή επιτροπή για την εξέτασή τους.
6.3. Η επιτροπή, που αποτελείται από μέλη Δ.Ε.Π. του
Τμήματος, εξετάζει τις αντίστοιχες αιτήσεις και τα συνυποβαλλόμενα έγγραφα και δύναται να καλέσει τους
υποψηφίους σε συνέντευξη. Κατόπιν υποβάλει στη Συνέλευση του Τμήματος αναλυτικό υπόμνημα, στο οποίο
αναγράφονται οι λόγοι για τους οποίους κάθε υποψήφιος/α πρέπει ή δεν πρέπει να γίνει δεκτός/ή, καθώς
και ο προτεινόμενος επιβλέπων, εφόσον αυτός δεν έχει
προταθεί από τον υποψήφιο.
Η Συνέλευση του Τμήματος, συνεκτιμώντας το υπόμνημα της επιτροπής και τη γνώμη του προτεινόμενου
επιβλέποντα, εγκρίνει ή απορρίπτει αιτιολογημένα την
αίτηση του/της υποψήφιου/ηφιας. Στην εγκριτική απόφαση ορίζεται ο επιβλέπων, η τριμελής συμβουλευτική
επιτροπή, κατόπιν εισήγησης του επιβλέποντα, καθώς
και η γλώσσα συγγραφής της διδακτορικής διατριβής.
Άρθρο 7
Επιβλέπων και Τριμελής Συμβουλευτική Επιτροπή
7.1. Με απόφαση της Συνέλευσης του Τμήματος
Ιστορίας, Αρχαιολογίας και Κοινωνικής Ανθρωπολογίας
ορίζεται Τριμελής Συμβουλευτική Επιτροπή, μεταξύ των
οποίων ορίζεται και ο επιβλέπων. Στη Συμβουλευτική
Επιτροπή δύνανται να συμμετέχουν ως μέλη:
α) Μέλη ΔΕΠ κάθε βαθμίδας του Τμήματος,
β) μέλη ΔΕΠ κάθε βαθμίδας άλλων Τμημάτων του Πανεπιστημίου Θεσσαλίας ή άλλου Α.Ε.Ι.,
γ) ομότιμοι καθηγητές ή αφυπηρετήσαντα μέλη ΔΕΠ,
δ) μέλη ΔΕΠ σε Ανώτατα Στρατιωτικά Εκπαιδευτικά
Ιδρύματα και Ανώτατες Εκκλησιαστικές Ακαδημίες,
ε) ερευνητές κάθε βαθμίδας που υπηρετούν σε ερευνητικούς και τεχνολογικούς φορείς του άρθρου 13Α του
ν. 4310/2014, συμπεριλαμβανομένων της Ακαδημίας
Αθηνών και του Ιδρύματος Ιατροβιολογικών Ερευνών
της Ακαδημίας Αθηνών, καθώς και το επιστημονικό προσωπικό της Ελληνικής Αρχής Γεωλογικών και Μεταλλευ-
τικών Ερευνών του άρθρου 25 του ν. 4602/2019 (Α’ 45),
εφόσον διαθέτει διδακτορικό δίπλωμα και ερευνητική
δραστηριότητα συναφή με το αντικείμενο της διδακτορικής διατριβής, καθώς και ομότιμοι και αφυπηρετήσαντες
ερευνητές, με τις ίδιες ανωτέρω προϋποθέσεις,
στ) καθηγητές ιδρυμάτων της αλλοδαπής και ερευνητές ερευνητικών οργανισμών της αλλοδαπής.
7.2. Ο μέγιστος αριθμός διδακτορικών διατριβών που
μπορεί να επιβλέπει ταυτόχρονα κάθε μέλος ορίζεται
στις πέντε.
7.3. Τα μέλη της τριμελούς συμβουλευτικής επιτροπής
έχουν γνωστικό αντικείμενο και επιστημονικό έργο ίδιο
ή συναφές με το πεδίο της προς εκπόνηση διδακτορικής
διατριβής. Ο αριθμός των αφυπηρετησάντων μελών ΔΕΠ
που συμμετέχουν στην τριμελή συμβουλευτική επιτροπή
δεν δύναται να υπερβαίνει τον ένα. Η τριμελής συμβουλευτική επιτροπή είναι αρμόδια για την υποστήριξη του
Υποψηφίου Διδάκτορα κατά τη διαδικασία εκπόνησης
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1798/11.04.2025
και συγγραφής της διδακτορικής διατριβής και την παρακολούθηση της προόδου της. Ο επιβλέπων και τα
μέλη της συμβουλευτικής επιτροπής δεν δικαιούνται
αμοιβής ή άλλης αποζημίωσης για την υποστήριξη της
εκπόνησης της διδακτορικής διατριβής.
7.4. Ο επιβλέπων συμβουλεύει και καθοδηγεί τον/την
υποψήφιο/α για όλα τα θέματα που σχετίζονται με την
εκπόνηση της διδακτορικής διατριβής, όπως για παράδειγμα τη μεθοδολογία έρευνας κ.τ.λ. Ο επιβλέπων έχει
τακτικές συναντήσεις και στενή ακαδημαϊκή συνεργασία
με τον/την υποψήφιο/α διδάκτορα και τον/την ενθαρρύνει να παρουσιάζει την πορεία της διατριβής σε διάφορα
σεμινάρια ή εκδηλώσεις, σε μέλη ΔΕΠ του Τμήματος ή
σε προπτυχιακά και μεταπτυχιακά μαθήματα.
7.5. Αν για οποιονδήποτε λόγο ο επιβλέπων ή μέλος
της τριμελούς συμβουλευτικής επιτροπής εκλείψει ή διαπιστωμένα αδυνατεί να τελέσει χρέη επιβλέποντος για
μεγάλο χρονικό διάστημα, μετά από αίτημα του ίδιου ή
του υποψήφιου διδάκτορα, με απόφαση της Συνέλευσης
του Τμήματος δύναται να ορίζεται αντικαταστάτης του
έως την ολοκλήρωση της εκπόνησης της διδακτορικής
διατριβής.
7.6. Αν ο αρχικός επιβλέπων ή μέλος της τριμελούς
συμβουλευτικής επιτροπής μετακινηθεί σε άλλο Τμήμα
του ίδιου ή άλλου Ανώτατου Εκπαιδευτικού Ιδρύματος
(Α.Ε.Ι.) ή αφυπηρετήσει, δύναται να συνεχίσει να κατέχει την ιδιότητα του επιβλέποντος της διδακτορικής
διατριβής ή του μέλους της τριμελούς συμβουλευτικής
επιτροπής, εφόσον συναινεί, και ο τίτλος απονέμεται από
το Τμήμα Ιστορίας, Αρχαιολογίας και Κοινωνικής Ανθρωπολογίας του Πανεπιστημίου Θεσσαλίας.
Άρθρο 8
Διάρκεια Εκπόνησης Διδακτορικής Διατριβής
8.1. Η χρονική διάρκεια για την απόκτηση διδακτορικού διπλώματος δεν μπορεί να είναι μικρότερη από
τρία (3) πλήρη ημερολογιακά έτη από την ημερομηνία
ορισμού της τριμελούς συμβουλευτικής επιτροπής.
8.2. Η ανώτατη χρονική διάρκεια εκπόνησης της διδακτορικής διατριβής ορίζεται στα έξι (6) ημερολογιακά
έτη. Σε περίπτωση που ο Υποψήφιος Διδάκτορας δεν
ολοκληρώσει την παρουσίαση της διατριβής στα έξι (6)
ημερολογιακά έτη, κατόπιν αιτήσεώς του και με τη σύμφωνη γνώμη της τριμελούς συμβουλευτικής επιτροπής,
η Συνέλευση του Τμήματος μπορεί να χορηγήσει παράταση της φοίτησης για χρονικό διάστημα, το οποίο δεν
μπορεί να υπερβαίνει συνολικά το ένα έτος.
8.3. Κάθε υποψήφιος διδάκτορας έχει το δικαίωμα να ζητήσει αναστολή σπουδών. Η διάρκεια της αναστολής δεν
μπορεί να υπερβαίνει το ένα (1) έτος και χορηγείται μόνο
σε εξαιρετικές περιπτώσεις (π.χ. στράτευση, σοβαρή ασθένεια, σοβαροί οικογενειακοί και επαγγελματικοί λόγοι).
Η Συνέλευση του Τμήματος Ιστορίας, Αρχαιολογίας
και Κοινωνικής Ανθρωπολογίας κρίνει τη σπουδαιότητα των λόγων της αιτούμενης αναστολής και, εφόσον
γίνουν αποδεκτοί, ο υποψήφιος μπορεί να συνεχίσει τις
σπουδές του μετά το χρονικό διάστημα της αναστολής,
αλλά σύμφωνα με τους ισχύοντες κατά την κατάθεση
της αίτησης εκπόνησης όρους.
Κατά τη διάρκεια της αναστολής φοίτησης αίρονται
όλες οι παροχές του Υποψηφίου Διδάκτορα.
Ο χρόνος αναστολής της εκπόνησης της Διδακτορικής Διατριβής δεν προσμετράται στην προβλεπόμενη
ανώτατη διάρκεια κανονικής φοίτησης.
8.4. Για τους υποψήφιους διδάκτορες, οι οποίοι κατά
την έναρξη ισχύος του ν. 4957/2022 είχαν υπερβεί τα έξι
ημερολογιακά έτη, η Συνέλευση του Τμήματος θα πάρει
σχετική απόφαση ως προς την παράταση της ανώτατης
διάρκειας εκπόνησης της διδακτορικής διατριβής.
Άρθρο 9
Συγγραφή και αξιολόγηση
διδακτορικής διατριβής
9.1. Ο τίτλος της διδακτορικής διατριβής δύναται να
τροποποιηθεί μερικώς για επιστημονικούς λόγους, με τη
σύμφωνη γνώμη του επιβλέποντος, ύστερα από αιτιολογημένη αίτηση του Υποψηφίου Διδάκτορα και απόφαση
της Συνέλευσης του Τμήματος Ιστορίας, Αρχαιολογίας
και Κοινωνικής Ανθρωπολογίας. Η αίτηση τροποποίησης
μπορεί να υποβληθεί μέχρι την κατάθεση της εισηγητικής έκθεσης της Τριμελούς Συμβουλευτικής Επιτροπής.
Εάν το θέμα της διδακτορικής διατριβής αλλάξει πλήρως,
ο Υποψήφιος Διδάκτορας καλείται να καταθέσει εκ νέου
αίτηση και προσχέδιο. Στη συνέχεια ακολουθούνται οι
διαδικασίες επιλογής και επίβλεψης που προβλέπονται
στον παρόντα Κανονισμό, χωρίς να προσμετράται ο χρόνος που έχει ήδη παρέλθει.
9.2. Η διδακτορική διατριβή συντάσσεται σε γλώσσα
που αποφασίζει η Συνέλευση του Τμήματος Ιστορίας,
Αρχαιολογίας και Κοινωνικής Ανθρωπολογίας, η οποία
λαμβάνει υπόψη τη γλώσσα συγγραφής που έχει προτείνει ο Υ.Δ. στην αίτησή του. Σε περίπτωση που η γλώσσα
συγγραφής της διατριβής δεν είναι η ελληνική, υποβάλλεται εκτενής περίληψη στην ελληνική γλώσσα.
9.3. Στο εσώφυλλο κάθε κατατιθέμενης και εγκρινόμενης διδακτορικής διατριβής, μνημονεύεται, σε εμφανές
σημείο, η σύνθεση της Τριμελούς Συμβουλευτικής Επιτροπής, καθώς και της Επταμελούς Εξεταστικής Επιτρο-
πής της διδακτορικής διατριβής.
9.4. Μετά την ολοκλήρωση της συγγραφής της διδακτορικής διατριβής, και την υποβολή του τελευταίου υπομνή-
ματος σχετικά με την πρόοδο αυτής προς την τριμελή συμβουλευτική επιτροπή, ο υποψήφιος διδάκτορας υποβάλλει
αίτηση στην τριμελή συμβουλευτική επιτροπή, διά της
γραμματείας, για δημόσια υποστήριξη και αξιολόγηση. Η
τριμελής συμβουλευτική επιτροπή αποφασίζει την έγκριση
ή την αιτιολογημένη απόρριψη της αίτησης και σε περίπτωση που αυτή εγκριθεί συντάσσει αναλυτική Εισηγητική
έκθεση, την οποία υποβάλλει στη Συνέλευση του Τμήματος
ζητώντας τον ορισμό Επταμελούς Εξεταστικής Επιτροπής
για την κρίση και την αξιολόγηση της διδακτορικής διατριβής. Σε αντίθετη περίπτωση, η τριμελής συμβουλευτική
επιτροπή δίνει αναλυτικά επιστημονικές παρατηρήσεις
για τη βελτίωση της Διδακτορικής Διατριβής και καθορίζει
συγκεκριμένη προθεσμία για την επανυποβολή της.
9.5. Η Συνέλευση του Τμήματος, μετά την κατάθεση
θετικής Εισηγητικής Έκθεσης της τριμελούς συμβουλευτικής επιτροπής, ορίζει επταμελή εξεταστική επιτροπή
ΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1798/11.04.2025
για την τελική αξιολόγηση και κρίση της Διδακτορικής
Διατριβής.
9.6. Στην επταμελή εξεταστική επιτροπή μετέχουν ως
μέλη:
(α) Τα μέλη της τριμελούς συμβουλευτικής επιτροπής,
εφόσον πληρούν τα οριζόμενα κριτήρια από την νομοθεσία, και
(β) τουλάχιστον τέσσερα επιπλέον μέλη, που πρέπει
να πληρούν τα οριζόμενα κριτήρια από την νομοθεσία.
Κατ’ ελάχιστον τέσσερα από τα επτά (7) μέλη της εξεταστικής επιτροπής είναι μέλη Διδακτικού Ερευνητικού
Προσωπικού που ανήκουν στο Πανεπιστήμιο Θεσσαλίας.
Όλα τα μέλη της Επταμελούς Εξεταστικής Επιτροπής
πρέπει να έχουν την ίδια ή συναφή επιστημονική ειδικότητα με αυτή, στην οποία ο υποψήφιος διδάκτορας
εκπόνησε τη διατριβή του. Τουλάχιστον τρία από τα
μέλη Δ.Ε.Π. της Επταμελούς Εξεταστικής Επιτροπής να
ανήκουν στις δύο ανώτερες βαθμίδες.
9.7. Η εξέταση της διατριβής γίνεται το αργότερο εντός
90 ημερών από την ημερομηνία ορισμού της επταμελούς
εξεταστικής επιτροπής από τη Συνέλευση του Τμήματος
και διαβίβασης της διατριβής στα μέλη της επιτροπής.
Σε περίπτωση παρέλευσης της τρίμηνης προθεσμίας η
επταμελής επιτροπή πρέπει να ορισθεί εκ νέου από τη
Συνέλευση του Τμήματος με εισήγηση του επιβλέποντα.
9.8. Η διδακτορική διατριβή υποστηρίζεται δημόσια
από τον υποψήφιο διδάκτορα σε χώρους του Πανεπιστημίου Θεσσαλίας ενώπιον της επταμελούς εξεταστι-
κής επιτροπής, η οποία υποβάλει ερωτήσεις προς τον
υποψήφιο. Η συνεδρίαση για τη δημόσια υποστήριξη
της διατριβής δύναται να πραγματοποιηθεί και με τη
χρήση μέσων τηλεδιάσκεψης, εφόσον δεν είναι δυνατή
η φυσική παρουσία όλων των μελών της εξεταστικής επιτροπής. Η συνεδρίαση και η όλη διαδικασία της εξέτασης
συντονίζεται από το επιβλέπον μέλος ΔΕΠ.
Στη συνέχεια η επταμελής εξεταστική επιτροπή συνεδριάζει χωρίς την παρουσία τρίτων, αξιολογεί τη δι-
δακτορική διατριβή ως προς την ποιότητα, την πληρότητα, την πρωτότυπη σκέψη και τη συμβολή της στην
επιστήμη και με βάση τα κριτήρια αυτά την εγκρίνει με
πλειοψηφία πέντε τουλάχιστον μελών.
9.9. Η επταμελής εξεταστική επιτροπή δύναται να αναπέμψει, με απόφαση της πλειοψηφίας των παριστάμενων
μελών της, τη διδακτορική διατριβή για διορθώσεις ή
επεξηγήσεις για χρονικό διάστημα τριών μηνών.
9.10. Η έγκριση και βαθμολόγηση της Διδακτορικής
Διατριβής βεβαιώνεται με σχετικό πρακτικό, το οποίο
υπογράφεται από τα συμμετέχοντα στη διαδικασία αξιολόγησης της διατριβής μέλη της επταμελούς εξεταστικής
επιτροπής και διαβιβάζεται, διά της Γραμματείας, στη
Συνέλευση του Τμήματος. Η τριμελής επιτροπή ελέγχει
την πληρότητα και ορθότητα του τελικού κειμένου σε
περίπτωση διορθώσεων.
9.11. Η εγκριθείσα Διδακτορική Διατριβή βαθμολογείται με την ακόλουθη κλίμακα: Άριστα, Λίαν Καλώς,
Καλώς.
9.12. Οι εγκεκριμένες διδακτορικές διατριβές, μετά το
πέρας των ενδεχομένων διορθώσεων που προτείνονται
από τις εξεταστικές επιτροπές, με ευθύνη της Γραμματείας του Τμήματος, κατατίθενται στη βιβλιοθήκη ως ένα
(1) αντίτυπο σε ηλεκτρονική μορφή, μαζί με δήλωση που
υπογράφεται από τον/ην υποψήφιο/α διδάκτορα και
τον/ην επιβλέποντα/ουσα, όπου ορίζεται επακριβώς το
χρονικό πλαίσιο ανάρτησης - δημοσιοποίησης της διατριβής στο ιδρυματικό αποθετήριο του Πανεπιστημίου
(http://ir.lib.uth.gr).
9.13. Προκειμένου να χορηγηθεί το έγγραφο του τίτλου του διδάκτορα, απαιτείται η κατάθεση της διατριβής
στο Εθνικό Αρχείο Διδακτορικών Διατριβών (ΕΑΔΔ) που
τηρείται και διατίθεται από το Εθνικό Κέντρο Τεκμηρίωσης και Ηλεκτρονικού Περιεχομένου (ΕΚΤ). Η κατάθεση
της διδακτορικής διατριβής γίνεται μέσω του Συστήματος Ηλεκτρονικής Κατάθεσης του ΕΑΔΔ, το οποίο χρη-
σιμοποιείται από τις Γραμματείες των ελληνικών ΑΕΙ και
τους διδάκτορες, σύμφωνα με τις αναλυτικές οδηγίες
της σχετικής ιστοσελίδας του ΕΚΤ (https://phdms.ekt.gr/
phdms/about/aboutPhdms).
Άρθρο 10
Δικαιώματα Υποψηφίων Διδακτόρων
10.1. Οι διδακτορικές σπουδές προσφέρονται δωρεάν.
10.2. Οι υποψήφιοι διδάκτορες διατηρούν για έξι (6)
πλήρη ακαδημαϊκά έτη από την πρώτη εγγραφή τους,
όλα τα δικαιώματα και τις παροχές που προβλέπονται και
για τους φοιτητές του δεύτερου κύκλου σπουδών. Επιπλέον, οι Υποψήφιοι Διδάκτορες διατηρούν δικαιώματα
πρόσβασης, δανεισμού και χρήσης των ηλεκτρονικών
υπηρεσιών των πανεπιστημιακών βιβλιοθηκών μέχρι
και πέντε (5) έτη μετά την απονομή του Διδακτορικού
Διπλώματος.
10.3. Οι Υποψήφιοι Διδάκτορες ενθαρρύνονται να
συμμετέχουν σε συνέδρια, ημερίδες κ.α., τόσο στην
ημεδαπή όσο και στην αλλοδαπή.
10.4. Οι Υποψήφιοι Διδάκτορες δύνανται να συμμετέχουν επ’ αμοιβή σε χρηματοδοτούμενα ερευνητικά προ-
γράμματα μελών ΔΕΠ του Πανεπιστημίου Θεσσαλίας.
Άρθρο 11
Υποχρεώσεις Υποψηφίων Διδακτόρων
11.1. Οι Υποψήφιοι Διδάκτορες υποχρεούνται να συνεργάζονται με τον επιβλέποντα και τα μέλη της τριμε-
λούς συμβουλευτικής επιτροπής για την υποστήριξη της
εκπόνησης της διατριβής τους. Υποχρεούνται επίσης να
μετέχουν στις ακαδημαϊκές δραστηριότητες του Τμήματος (διαλέξεις, συνέδρια κ.α.).
11.2. Ο Υποψήφιος Διδάκτορας, κάθε έτος, παρουσιάζει προφορικά και υποβάλλει και εγγράφως αναλυτι-
κό υπόμνημα ενώπιον της τριμελούς συμβουλευτικής
επιτροπής σχετικά με την πρόοδο της διδακτορικής
του διατριβής. Αντίγραφο του υπομνήματος, καθώς και
σχόλια επ’ αυτού από τον επιβλέποντα ή την τριμελή επιτροπή και η έκθεση προόδου που συντάσσει η τριμελής
συμβουλευτική επιτροπή καταχωρούνται στον ατομικό
φάκελο του υποψήφιου διδάκτορα.
11.3. Στις υποχρεώσεις του Υποψήφιου Διδάκτορα
περιλαμβάνονται μία ή περισσότερες δημοσιεύσεις σε
έγκριτα επιστημονικά περιοδικά, πριν την υποστήριξη
της διατριβής του. Ως φορέας προέλευσης της δημοσίΕΦΗΜΕΡΙΔΑ TΗΣ ΚΥΒΕΡΝΗΣΕΩΣ
Τεύχος B’ 1798/11.04.2025
ευσης αναφέρεται το Πανεπιστήμιο Θεσσαλίας και το
Τμήμα που ανήκει ο υποψήφιος διδάκτορας.
11.4. Οι Υποψήφιοι Διδάκτορες υποχρεούνται να παρακολουθήσουν επιτυχώς συμπληρωματικά μεταπτυχιακά
μαθήματα και σεμινάρια ή να μετέχουν σε δραστηριότητες, που έχουν σχέση με το αντικείμενο της διδακτορικής
τους διατριβής, κατά την κρίση του επιβλέποντος και της
τριμελούς Συμβουλευτικής Επιτροπής. Τα μαθήματα και
οι δραστηριότητες αυτές προσφέρονται και διοργανώνονται από το Πανεπιστήμιο Θεσσαλίας και άλλα Α.Ε.Ι.
ή από Ερευνητικά Κέντρα και Ινστιτούτα. Οι απαιτήσεις
αυτές εξειδικεύονται κατά περίπτωση.
Άρθρο 12
Διαγραφή Υποψηφίων Διδακτόρων
12.1. H διαγραφή υποψήφιου διδάκτορα επέρχεται:
α. Με την υποβολή σχετικής έγγραφης αίτησης του
υποψήφιου διδάκτορα προς το Τμήμα.
β) Με την παρέλευση της μέγιστης χρονικής διάρκειας
εκπόνησης της διδακτορικής διατριβής.
γ) Με την μη υποβολή ετήσιων αναλυτικών υπομνημάτων σχετικά με την πρόοδο της διατριβής του.
12.2. Η διαγραφή υποψήφιου διδάκτορα είναι επίσης
δυνατή με απόφαση της Συνέλευσης του Τμήματος, μετά
από αιτιολογημένη εισήγηση της τριμελούς συμβουλευτικής επιτροπής, για τους εξής λόγους:
α) Παραβίαση των κείμενων διατάξεων με τη διάπραξη
σοβαρού πειθαρχικού παραπτώματος.
β) Ανεπαρκής πρόοδος του υποψήφιου διδάκτορα,
όπως αυτή ορίζεται στον παρόντα Κανονισμό.
Άρθρο 13
Πνευματικά δικαιώματα και λογοκλοπή
13.1. Τα πνευματικά δικαιώματα των Διδακτορικών
Διατριβών ή τα πιθανά δικαιώματα ευρεσιτεχνίας ή
εμπορικής εκμετάλλευσης των εργασιών καθορίζονται
με σχετικές αποφάσεις της Επιτροπής Δεοντολογίας του
Πανεπιστημίου Θεσααλίας.
13.2. Κάθε είδους λογοκλοπή στις εργασίες των μαθημάτων, τις δημοσιεύσεις ή τη συγγραφή των Διδακτορι-
κών Διατριβών, επινόηση ερευνητικών δεδομένων και
αντιεπιστημονική συμπεριφορά γενικότερα απαγορεύεται. Η Επιτροπή Δεοντολογίας είναι αρμόδια να ενη-
μερώνει σχετικά τους Υποψήφιους Διδάκτορες και να
επιβάλλει ποινές, όπου αυτό είναι αναγκαίο. Λεπτομερείς
οδηγίες για το θέμα θα εκδίδονται από την Επιτροπή
Δεοντολογίας του Πανεπιστημίου.
13.3. Ως λογοκλοπή ορίζεται η αυτολεξεί αντιγραφή
κειμένου από οποιαδήποτε πηγή (δημοσιευμένη ή αδημοσίευτη), χωρίς το κείμενο να τίθεται εντός εισαγωγι-
κών ή/και χωρίς να γίνεται ορθή βιβλιογραφική αναφορά
στην πηγή από την οποία αντλείται. Επίσης, ως λογοκλοπή ορίζεται η μεταφορά ενός κειμένου σε μία εργασία με
ελάχιστες φραστικές αλλαγές ή/και με απλή μετάφραση
από μία γλώσσα σε άλλη και χωρίς να γίνεται η δέουσα
αναφορά στην πηγή από την οποία αντλείται.
13.4. Καμία διδακτορική διατριβή δεν κατατίθεται για
υποστήριξη αν προηγουμένως δεν ελεγχθεί από την ηλεκτρονική υπηρεσία πρόληψης λογοκλοπής της κεντρικής
βιβλιοθήκης του ιδρύματος.
Άρθρο 14
Αναγόρευση και Καθομολόγηση Διδακτόρων
14.1. Η ιδιότητα του διδάκτορα αποκτάται με την ημερομηνία έγκρισης της διδακτορικής διατριβής από την
επταμελή εξεταστική επιτροπή.
Η αναγόρευση από τη Συνέλευση έχει βεβαιωτικό
χαρακτήρα.
Πριν από την αναγόρευση και καθομολόγησή του, ο
υποψήφιος διδάκτορας μπορεί να ζητήσει βεβαίωση
επιτυχούς περάτωσης.
14.2. Η διαδικασία που ακολουθείται πριν από την αναγόρευση του Υ.Δ. σε διδάκτορα περιλαμβάνει:
α) Αίτηση υποψηφίου για αναγόρευση-καθομολόγηση.
β) Κατάθεση διατριβής στη Γραμματεία του Τμήματος
σε ψηφιακή μορφή.
γ) Βεβαίωση κατάθεσης της διδακτορικής διατριβής
από τη Βιβλιοθήκη του Ιδρύματος.
δ) Κατάθεση διατριβής στο Εθνικό Κέντρο Τεκμηρίωσης.
14.3. Η διαδικασία αναγόρευσης γίνεται στο πλαίσιο
της Συνέλευσης του Τμήματος Ιστορίας, Αρχαιολογίας
και Κοινωνικής Ανθρωπολογίας. Η καθομολόγηση και η
απονομή του Διδακτορικού Διπλώματος γίνεται σε ειδική
τελετή, σύμφωνα με την απόφαση της Συγκλήτου του
Πανεπιστημίου Θεσσαλίας.
Άρθρο 15
Μεταβατικές διατάξεις
Ο παρών Κανονισμός ισχύει για όλους τους Υποψηφίους Διδάκτορες του Τμήματος.
Όσα θέματα δεν ρυθμίζονται από την ισχύουσα νομοθεσία, τον Κανονισμό Διδακτορικών Σπουδών του
Πανεπιστημίου Θεσσαλίας και τον παρόντα Κανονισμό
Λειτουργίας θα ρυθμίζονται με αποφάσεις των αρμόδιων
οργάνων.
Η απόφαση αυτή να δημοσιευθεί στην Εφημερίδα της
Κυβερνήσεως.
Βόλος, 7 Απριλίου 2025
Ο Πρύτανης
ΧΑΡΑΛΑΜΠΟΣ ΜΠΙΛΛΙΝΗΣ
Καποδιστρίου 34, 104 32 Αθήνα
Αποστολή εγγράφων προς δημοσίευση στο ΦΕΚ
στην ηλεκτρονική διεύθυνση https://eservices.et.gr

[Source: 20250201798.pdf | Tokens: 37269]